Z A P I S N I K

14. sjednice Vijeća Mjesnog odbora Petrova 
održane 20. lipnja 2022. u zgradi Mjesnog odbora Petrova, 
Ulica Jakova Gotovca 7, dvorana A, s početkom u 18:00 sati


Nazočni članovi Vijeća: 	Darko Kuljiš, Marija Marinović, Ana Pažanin, Tomislav 
Špoljarić, Saša Šegrt

Odsutni članovi Vijeća: 	nema

Ostali nazočni: 		nema

Nazočni djelatnici Gradskog ureda za mjesnu samoupravu: nema

Predsjedava, predsjednica Vijeća.

Zapisnik vodi: Saša Šegrt, predsjednica Vijeća

	Predsjednica konstatira da je nazočno svih 5 članova Vijeća, što znači da Vijeće može pravovaljano odlučivati, te otvara 14. sjednicu Vijeća Mjesnog odbora Petrova.

	Bez rasprave, Vijeće jednoglasno prihvaća tekst Zapisnika 13. sjednice Vijeća, održane 25. svibnja 2022.

Na prijedlog predsjednice Vijeće jednoglasno utvrđuje 

Marija Marinović predlaže dopunu dnevnog reda: Donošenje Zaključka o iscrtavanju dva mjesta za osobe s invaliditetom u Kamaufovoj ulici, na neparnoj (zapadnoj) strani kod k.br. 3 i 5. 


DNEVNI RED:

1. Prijedlog zaključka o izvršenju prioriteta Vijeća Mjesnog odbora Petrova u Planu komunalnih aktivnosti Gradske četvrti Gornji grad - Medveščak za 2022. godinu i prijedlogu Plana malih komunalnih akcija za 2023. godinu
2. Donošenje Zaključka o iscrtavanju dva mjesta za osobe s invaliditetom u Kamaufovoj ulici, na neparnoj (zapadnoj) strani kod k.br. 3 i 5. 
3. Obilježavanje Dana Mjesnog odbora Petrova
4. Pitanja, prijedlozi i obavijesti

Ad 1. Prijedlog zaključka o izvršenju prioriteta Vijeća Mjesnog odbora Petrova u Planu komunalnih aktivnosti Gradske četvrti Gornji grad - Medveščak za 2022. godinu i prijedlogu Plana malih komunalnih akcija za 2023. godinu

	Članovi Vijeća primili su pisani materijal uoči sjednice: dopis Gradskog ureda za mjesnu samoupravu, civilnu zaštitu i sigurnost od 3. lipnja 2022., kojim se vijećima gradskih četvrti i vijećima mjesnih odbora predlaže donošenje prioriteta za Planove komunalnih aktivnosti do kraja lipnja, odnosno početkom srpnja tekuće (2022.) godine, „kako bi se mogle poduzeti sve aktivnosti oko izrade proračuna i procjene troškova takvih radova od strane nadležnih tvrtki i podružnica Zagrebačkog holdinga d.o.o.“ te „pravovremenog donošenja planova“.
Nakon kraće rasprave, u kojoj sudjeluju svi članovi Vijeća, članovi Vijeća složili su se da su a donošenje traženih dokumenata potrebne informacije o izvršenju Plana malih komunalnih akcija i Plana komunalnih aktivnosti Gradske četvrti Gornji grad – Medveščak za 2022. godinu (u dijelu koji se odnosi na područje MO Petrova). 
Nakon rasprave, Vijeće jednoglasno donosi

ZAKLJUČAK
o izvršenju prioriteta Vijeća Mjesnog odbora Petrova u Planu komunalnih aktivnosti Gradske četvrti Gornji grad - Medveščak za 2022. godinu i prijedlogu Plana malih komunalnih akcija za 2023. godinu

1. Vijeće Mjesnog odbora Petrova traži od Gradskog ureda za mjesnu samoupravu informacije o izvršenju Plana malih komunalnih akcija i Plana komunalnih aktivnosti Gradske četvrti Gornji grad – Medveščak za 2022. godinu (u dijelu koji se odnosi na područje MO Petrova).

2. Ovaj Zaključak dostavlja se Vijeću Gradske četvrti Gornji grad – Medveščak na daljnje postupanje.


Ad 2. - Donošenje Zaključka o iscrtavanju dva parkirna mjesta za osobe s invaliditetom u Kamaufovoj ulici, na neparnoj (zapadnoj) strani kod k.br. 3 i 5. 

Predlagateljica Marija Marinović ukratko objašnjava problem dotrajalih oznaka parkirnih mjesta za osobe s invaliditetom u Kamaufovoj ulici. 
U raspravi sudjeluju svi nazočni članovi Vijeća.
Vijeće jednoglasno donosi
ZAKLJUČAK
o iscrtavanju dva parkirna mjesta za osobe s invaliditetom
u Kamaufovoj ulici (neparna-zapadna strana) kod k.br. 3. i 5.
1. U Kamaufovoj ulici na neparnoj (zapadnoj) strani kod k.br. 3. i 5. postoje dva parkirna mjesta za osobe s invaliditetom koja nisu propisno označena.

2. Vijeće Mjesnog odbora Petrova traži da se sukladno odredbama Zakona o sigurnosti prometa na cestama i Pravilnika o prometnim znakovima, signalizaciji i opremi na cestama, ova parkirna mjesta propisno označe vertikalnom odnosno horizontalnom signalizacijom kao mjesta rezervirana za parkiranje osoba s invaliditetom.

3. Ovaj Zaključak dostavlja se Vijeću Gradske četvrti Gornji grad – Medveščak na daljnje postupanje.

[bookmark: _GoBack]Ad. 3 - Obilježavanje Dana Mjesnog odbora Petrova

	Potpredsjednik Tomislav Špoljarić izvijestio je vijećnike o drugom sastanku u Hrvatskom zavodu za transfuzijsku medicinu (HZTM), na kojem je dogovoreno da će Akcija dobrovoljnog darivanja krvi povodom Dana Mjesnog odbora Petrova održati 29. lipnja 2022. od 12:00-15:00 sati, u prostorijama HZTM-a.

Preuzeti su plakati za oglašavanje akcije, a Ana Pažanin i Tomislav Špoljarić dogovorili su njihovo postavljanje u nizu trgovina, cafe barova, apoteci na području MO Petrova, kao i na oglasnim prostorima susjednih mjesnih odbora (MO Laginja, MO Ribnjak). Ostali vijećnici predlažu dodatna mjesta za oglašavanje i preuzimaju plakate. 

Darko Kuljiš predlaže sastavljanje zajedničkog priopćenja za medije s HZTM-om. 

Vezano uz prijedlog druženja s građanima u poslijepodnevnim satima, dogovoreno je da se od GU za mjesnu samoupravu zatraže informacije o mogućnostima i načinu korištenja sredstava za osvježenje za građane, koja je Vijeće predvidjelo, uz uredski pribor i sredstva za čišćenje. 

Ad. 4 – Pitanja, prijedlozi, obavijesti

Vijećnik Darko Kuljiš zatražio je informaciju o statusu prijedloga da se područje MO Petrova uvrsti u parkirališnu Zonu 1. 


Dovršeno u 19:15 sati.

KLASA: 026-02/21-02/14
URBROJ: 251-06-11/708-22-42
U Zagrebu, 20. lipnja 2022.


Zapisnik sastavila: 

Saša Šegrt

___________________

Predsjednica
Vijeća Mjesnog odbora Petrova


Saša Šegrt
